作者：关咏
词牌/韵律：迷仙引

paragraphs: 春阴霁。
岸柳参差，袅袅金丝细。
画阁昼眠莺唤起。
烟光媚。
燕燕双高，引愁人如醉。
慵缓步，眉敛金铺倚。
嘉景易失，懊恼韶光改。
花空委。
忍厌厌地。
施朱粉，临鸾鉴，腻香销减摧桃李。
独自个凝睇。
暮云暗、遥山翠。
天色无情，四远低垂淡如水。
离恨托、征鸿寄。
旋娇波、暗落相思泪。
妆如洗。
向高楼、日日春风里。
悔凭阑、芳草人千里。